Nehemia 6:15-16
6
15 Maʌ̃be Elul jed̶ecod̶e ewari 25d̶e Jerusaleʌ̃ puru mõgaraba aud̶u jũrã ca b̶ʌra jũma pãrãsid̶aa.* Pãrãni carea 52 ewari trajasid̶aa.
16 Dairã caita b̶ea druad̶ebema dji quĩrũrãba maʌ̃ ũrĩsid̶ad̶e bio ne wayasid̶aa idjab̶a quĩrã perasid̶aa. Ãdjirãba cawasid̶aa dai Ãcõrẽba carebasida maʌ̃ traju pãrãni carea.
* 6:15 Elul jed̶eco. Dadjirãba jed̶eco juachabada quĩrãca maʌ̃ Elul jed̶ecora agostod̶e wa septiembred̶e b̶aebaria.